ΓΡΑΠΤΗ ΕΡΩΤΗΣΗ E-2889/01

υποβολή: Mara Sornosa Martnez (PSE) προς την Επιτροπή

(22 Οκτωβρίου 2001)

Θέμα: Σχέδιο ΕΤΠΑ για την αποκατάσταση της περιοχής Los Filtros των Manises (Βαλένσια, Ισπανία)

Στην περιοχή Manises (στην περιφέρια της Βαλένσιας) ολοκληρώνεται το σχέδιο το ονομαζόμενο αποκατάσταση του περιβάλλοντος μιαςποβαθμισμένης περιοχής, με την προστασία του φυσικού χώρου και των αστικών περιχώρων της περιοχής Los Filtros των Manises. Το εν λόγω σχέδιο, το οποίο τυγχάνει κοινοτικής χρηματοδότησης μέσω του ΕΤΠΑ, έχει οδηγήσει στην εξαφάνιση αρχιτεκτονικών χαρακτηριστικών των αρχών του περασμένου αιώνα τα οποία μέχρι τώρα τα είχαν προστατεύσει οι αρμόδιες αρχές ως ιστορική και καλλιτεχνική κληρονομιά, σύμφωνα με το γενικό σχέδιο πολεοδομίας της περιοχής Manises (PGOU).

Επιπλέον, το σχέδιο έχει τύχει χρηματοδότησης από το ΕΤΠΑ για τηνποτιθέμενη ανάπλαση της περιοχής, ενώ στην πραγματικότητα αντικαθίσταται μια δενδρόφυτη έκταση από στοιχεία σύγχρονου σχεδιασμού που δεν βελτιώνουν ούτε το τοπίο ούτε το αστικό περιβάλλον.

Τόσο ο κανονισμός 1260/99(1) για τα Διαρθρωτικά Ταμεία, όσο και ο κανονισμός 1783/99(2) για το ΕΤΠΑ ορίζουν ότι τα Ταμεία δεν θα χρηματοδοτούν σχέδια που αντίκεινται προς την προστασία της φυσικής και πολιτιστικής κληρονομιάς. Το άρθρο 2, παρ. 2δ του κανονισμού ΕΤΠΑ αναφέρει συγκεκριμένα ότι πρέπει να προστατεύεται η πολιτιστική κληρονομιά.

Αφού μια από τις χρήσεις του ΕΤΠΑ είναι η αποκατάστασηποβαθμισμένων περιοχών, θα μπορούσε η Επιτροπή να αναφέρει:

- βάσει ποιων κριτηρίων χορηγήθηκαν κεφάλαια για το προαναφερθέν σχέδιο, το οποίο περιλαμβάνει την κατεδάφιση αρχιτεκτονικών χαρακτηριστικών που προστατεύονται από το PGOU των Manises·

- τι μηχανισμοί επίβλεψης χρησιμοποιήθηκαν για να εξασφαλισθεί η χορήγηση της χρηματοδότησης ΕΤΠΑ σ' αυτή τη συγκεκριμένη περίπτωση·

(1) ΕΕ L 161 της 26.6.1999, σελ. 1.

(2) ΕΕ L 213 της 13.8.1999, σελ. 1.

Συμπληρωματική απάντησητου κ. Barnier εξ ονόματος της Επιτροπής

(26 Απριλίου 2002)

Η Επιτροπήπενθυμίζει στο Αξιότιμο Μέλος του Κοινοβουλίου ότι, σύμφωνα με την αρχή της επικουρικότητας, τόσο η επιλογή των μεμονωμένων έργων που συγχρηματοδοτούνται από τα διαρθρωτικά ταμεία σε κάθε πρόγραμμα όσο και η εκτέλεσή τουςπάγονται στην αποκλειστική αρμοδιότητα των κρατών μελών. Η Επιτροπή μεριμνά ωστόσο ώστε, σύμφωνα με τον κανονισμό (ΕΕ) αριθ.1260/1999 του Συμβουλίου της 21ης Ιουνίου 1999 για τις γενικές διατάξεις των διαρθρωτικών ταμείων(1), κάθε έργο που τυγχάνει συγχρηματοδότησης από τα εν λόγω ταμεία να τηρεί πιστά το κοινοτικό δίκαιο. Σε αντίθετη περίπτωση, προβαίνει σε διακοπή της βοήθειας και ανάκτηση των καταβληθέντων ποσών.

Σύμφωνα με πληροφορίες που λάβαμε από τις ισπανικές αρχές, το έργο αποκατάστασης που αναφέρει το Αξιότιμο Μέλος συγχρηματοδοτείται από το τοπικό επιχειρησιακό πρόγραμμα της περιόδου 2000-2006 και η εκτέλεση του είναι σύμφωνη με το γενικό ρυθμιστικό σχέδιο, σε ό,τι αφορά το επίπεδο ΙΙ προστασίας.

Στόχο τουπόψη έργου αποτελεί κυρίως η εξεύρεση μιας αρμονικής αρχιτεκτονικής λύσης για την περιοχή με την ονομασία Los Filtros που να ενισχύει την οπτική της ενσωμάτωση στον περιβάλλοντα αστικό χώρο. Η λύση που επέλεξαν οι αρμόδιες αρχές επιτρέπει την ενσωμάτωση των αρχιτεκτονικών χαρακτηριστικών του περιστυλίου που είναι σε καλή κατάσταση. Στο εσωτερικό, το έργο συνίσταται κυρίως στην ανάπλαση του φυσικού χώρου και στη φύτευση διαφόρων φυτικών ποικιλιών, με σεβασμό προς τις ήδηπάρχουσες ποικιλίες πεύκων.

(1) ΕΕ L 161 της 26.6.1999.